News Update: Airbnb ประกาศห้ามจัดปาร์ตี้ในที่พัก “ถาวร” ชี้กลายเป็นนโยบายชุมชนพื้นฐานทำให้จำนวนร้องเรียนลดลง หันมายกเลิกจำนวนจำกัดคนในการเข้าพักแทน - FINNOMENA
Airbnb แพลตฟอร์มจองที่พักออนไลน์ชื่อดัง ได้สั่งห้ามจัดปาร์ตี้และกิจกรรมที่บ้านอย่างถาวรบนแพลตฟอร์มหลังเคยประกาศห้ามชั่วคราวในช่วงการระบาดใหญ่ของโควิด-19 ที่ได้รับความนิยมจากการเป็นเจ้าของที่พัก
29 มิ.ย. 2565

Airbnb แพลตฟอร์มจองที่พักออนไลน์ชื่อดัง ได้สั่งห้ามจัดปาร์ตี้และกิจกรรมที่บ้านอย่างถาวรบนแพลตฟอร์มหลังเคยประกาศห้ามชั่วคราวในช่วงการระบาดใหญ่ของโควิด-19 ที่ได้รับความนิยมจากการเป็นเจ้าของที่พัก
บริษัทระบุว่า กฎดังกล่าวกลายเป็นมากกว่ามาตรการด้านสาธารณสุข มีการพัฒนาเป็นนโยบายชุมชนพื้นฐานสำหรับเจ้าของที่พักและเพื่อนบ้าน อย่างไรก็ตาม กฎได้ยกเลิกการจำกัดจำนวนคนที่จะอยู่บ้านเช่นกัน
หลังจากมาตรการได้ถูกเผยแพร่ จำนวนการร้องเรียนเรื่องปาร์ตี้ลดลงกว่า 44% นอกจากนี้บริษัทอาจมีมาตรการยกเลิกการแบนสถานที่จัดงานแบบ “พิเศษ” และ “ดั้งเดิม” ในอนาคต
ในขณะเดียวกัน Airbnb ประกาศว่าจะยกเลิกการจำกัดจำนวนคนที่อนุญาตให้เข้าพักในแต่ละครั้ง ซึ่งก่อนหน้านี้ได้กำหนดให้จำกัดผู้เข้าพักที่ 16 คน เนื่องจากความกังวลเกี่ยวกับการแพร่ระบาดของโควิด-19
บ้านขนาดใหญ่หลายประเภทสามารถอยู่อาศัยได้อย่างสะดวกสบายและปลอดภัยมากกว่า 16 คน ตั้งแต่ปราสาทในยุโรป ไร่องุ่นในสหรัฐฯ ไปจนถึงวิลล่าริมชายหาดขนาดใหญ่ในทะเลแคริบเบียน
การยกเลิกมาตรการดังกล่าวมีขึ้นเพื่อให้เจ้าของที่พักสามารถใช้พื้นที่ในบ้านได้อย่างมีความรับผิดชอบ และยังคงปฏิบัติตามคำสั่งห้ามในการจัดปาร์ตี้รบกวนผู้อื่น
ก่อนหน้านี้บริษัทได้ประกาศแบนปาร์ตี้แบบเปิด ที่สร้างความรำคาญให้แก่เพื่อนบ้าน ปีที่แล้วมีผู้ใช้มากกว่า 6,600 คนถูกระงับการใช้แพลตฟอร์มเนื่องจากละเมิดกฎดังกล่าว
Airbnb ทิ้งท้ายว่า นโยบายนี้ประกาศใช้เพื่อส่งเสริมและสนับสนุนความปลอดภัยภายในชุมชนและจะอัปเดตข้อมูลเกี่ยวกับความพยายามในการเสริมนโยบายชุมชนในด้านต่างๆ ภายในไม่กี่สัปดาห์ข้างหน้า
อ้างอิง: https://www.bbc.com/news/business-61976350
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Airbnb
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA